మిస్టర్ పర్‌ఫెక్ట్
శ్రీ వెంకటేశ్వర క్రియేషన్స్ పతాకంపై దశరథ్ దర్శకత్వంలో దిల్ రాజు నిర్మించిన కుటుంబ కథాచిత్రం మిస్టర్ పర్‌ఫెక్ట్. జీవితంలో ఎదగాలంటే రాజీపడకూడదు అని బతికే ఒక యువకుడు తనవాళ్ళకోసం తన సిద్ధాంతాలను మార్చుకునే క్రమమే కథాంశంగా రూపోందిన ఈ సినిమాలో ప్రభాస్, కాజల్ అగర్వాల్, తాప్సీ, ప్రకాష్ రాజ్, నాజర్, మురళీమోహన్, కె.విశ్వనాథ్ తదితరులు నటించారు. దేవి శ్రీ ప్రసాద్ సంగీతం అందించిన ఈ సినిమా 21 ఏప్రిల్ 2011న విడుదలైంది. భారీ విజయాన్ని సాధించిన ఈ సినిమా నేటికీ ఈమధ్యకాలంలో వచ్చిన మంచి కుటుంబ కథాచిత్రంగా ప్రశంసలందుకోవడమే కాక 2011 ఉత్తమ కుటుంబ కథాచిత్రానికి బీ. నాగిరెడ్డి మెమోరియల్ అవార్డును అందుకున్న తొలి సినిమాగా అవతరించింది.
పేషన్స్ కూపర్
కూపర్ నటించిన సినిమాలలో అత్యంత విజయవంతమైనది 1922లో విడుదలైన పతి భక్తి. ఇందులో కూపర్ లీలావతి పాత్రను పోషించింది. జె.జె.మదన్ స్వయంగా దర్శకత్వం వహించిన ఈ సినిమా స్త్రీలు తమ భర్తల యెడల ఆరాధ్య భావనతో మొలగవలెనని ప్రభోదించింది. ఇది పేషన్స్ యొక్క అత్యున్నత చిత్రంగా భావిస్తారు. మద్రాసులో ఈ సినిమా చిన్న దుమారంలో కూడా చిక్కుకున్నది. అసభ్యంగా ఉందన్న కారణంగా సెన్సారు వారు ఒక పాటను తొలగించాలని ఆదేశించారు. 
పేషన్స్ కూపర్ ను తారాపథానికి తీసుకెళ్ళటానికి ఆమె హాలీవుడ్ లుక్కే ప్రధాన కారణం. ఆమె నల్లని, స్పష్టమైన కళ్ళు మరియు తెల్లని మేనిఛాయ సాంకేతిక నిపుణులకు హాలివుడ్ నుండి అనుకరించిన ఐ లెవల్ లైటింగు పద్ధతులతో ప్రయోగాలు చేసేందుకు దోహదపడ్డాయి. భారతీయ సినిమా రంగంలో ఈ కంటి స్థాయి లైటింగును చాలా అరుదుగా ఉపయోగిస్తారు.